Քվադրիգա

«Քվադրիգա», ամենամյա մրցանակ, տրվում է Բեռլինում գտնվող գերմանական «Netzwerk Quadriga gGmbH» կազմակերպության կողմից։ Ստեղծվել է 1993 թվականին հիմնադրված «Werkstatt Deutschland» ակումբի կողմից։

Մրցանակը տրվում է այն անձանց կամ խմբերին, որոնք հասարակության բարօրության և զարգացման համար տնտեսության, քաղաքականության և մշակույթի ոլորտներում կատարում են նորարարություններ։

Մրցանակաբաշխությունն անցկացվում է ամեն տարի հոկտեմբերի 3-ին` ի հիշատակ Գերմանիայի վերամիավորման։ 2003-2007 թվականներին մրցանակի հետ տրվում է նաև 100 հազար եվրոյի բանկային չեկ։ 2008 թվականից մրցանակը չի սուբսիդավորվում։

Մրցանակը քանդակագործական կոմպոզիցիա է։ Այն Բեռլինի Բրանդենբուրգյան դարպասների վրա գտնվող մարտակառքի կրկնօրինակն է։

Մրցանակաբաշխությունը տարբեր տարիներին տարբեր վայրերում է անցկացվել։ 2003 և 2004 թվականներին այն անցկացվել է Բեռլինի Կոնցերտհաուսում, 2005-2008-ին՝ «Կոմիշե օպեր» օպերային թատրոնում, իսկ 2009-ին՝ Գերմանիայի Արտաքին գործերի նախարարությունում։

Մրցանակը ստացել են այնպիսի հայտնի գործիչներ, ինչպիսիք են՝ Վիկտոր Յուշչենկոն, Միխայիլ Գորբաչովը, Վացլավ Հավելը և ուրիշներ։

2011 թվական, մրցանակաբաշխություն 
2011 թվականին մրցանակը Վլադիմիր Պուտինին հանձնելու ժյուրիի որոշումը քննադատվեց գերմանացի մի շարք քաղաքական գործիչների կողմից։ Վլադիմիր Պուտինին մրցանակի հանձմանն իր դժգոհությունը հայտնեց նաև Գերմանիայի Մարդու Իրավունքների պաշտպան Մարկուս Լյոնինգը։ Վիքիպեդիայի հիմնադիր Ջիմմի Ուելսը, «Կանաչների կուսակցության» համանախագահ Ջեմ Օզդեմիրը և պատմաբան Էդգար Վոլֆրումը հայտարարեցին «Քվադրիգա»-ի հոգաբարձուների խորհրդի կազմից հրաժարվելու մասին՝ բողոքելով Պուտինին մրցանակ շնորհելու որոշման դեմ։ Վացլավ Հավելը և Օլաֆուր Էլիասսոնը հայտարարեցին իրենց մրցանակները վերադարձնելու մտադրության մասին։ Արդյունքում՝ կազմակերպիչները ընդհանրապես հրաժարվեցին 2011 թվականին մրցանակ հանձնելու մտադրությունից։

Դափնեկիրներ

2003 թվական 
2003 թվականի դափնեկիրներ

 Արմին Մյուլլեր-Շտալ - գերմանացի դերասան
 Նորման Ֆոստեր - բրիտանացի ճարտարապետ
 Ժան Կլոդ Յունկեր - Լյուքսեմբուրգի վարչապետ
 Էյնարս Ռեպշե - Լատվիայի վարչապետ
 Ամալ Ռիֆայ, Օդելիա Էյնբինդեր և Սիլկե Տեմպլ - «Մենք ուզում ենք միասին ապրել. Դժվար ընկերություն Երուսաղեմում» գրքի հեղինակներ

2004 թվական 
2004 թվականի դափնեկիրներ

 Ռեջեփ Թայիփ Էրդողան - Թուրքիայի վարչապետ
 Էրիկ Էմանուել Շմիտ - ֆրանսիացի գրող
 Թոմաս Քվասթհով - գերմանացի երգիչ
 Սիմոն Պանեկ -  «People in Need» ֆոնդի ստեղծողներից, Չեխիա
 Համիդ Կարզայ - Աֆղանստանի նախագահ

2005 թվական 
2005 թվականի դափնեկիրներ

 Հելմուտ Կոլ - Գերմանիայի կանցլեր 1982-1998 թվականներ
 Թիմ Բերներս Լի - բրիտանացի գիտնական, Համաշխարհային Սարդոստայնի ստեղծող
 Ռոբերտ Մաքարթնիի ընտանիքի անդամներ, որոնք ահաբեկչության զոհ են դարձել
 Արքայազն Քարիմ Ագա-խան IV - Շիա մուսուլմանների իմամ

2006 թվական 
2006 թվականի դափնեկիրներ

 Շիմոն Պերես - իսրայելացի պետական գործիչ
 Ֆլորիան Հենկել ֆոն Դոներսմարկ, Ուլրիխ Մուե, Սեբաստիան Կոխ - գերմանացի կինոգործիչներ, «Ուրիշների կյանքը» ֆիլմի համար
 Վիկտոր Յուշչենկո - Ուկրաինայի նախագահ

2007 թվական 
2007 թվականի դափնեկիրներ

 Գերհարդ Շրյոդեր - Գերմանիայի նախկին կանցլեր
 Այշա էլ-Վաֆի և Ֆիլիս Ռոդրիգես - Սեպտեմբերի 11-ի ահաբեկչության հեղինակների և զոհերի մայրերը, որոնք ձգտում էին հաշտության
 «Der Spiegel» շաբաթաթերթ, որը ներկայացնում է գլխավոր խմբագիր Շտեֆան Օստը
 Շվեդիայի թագուհի Սիլվիա

2008 թվական 

2008 թվականի դափնեկիրներ

 Բորիս Տադիչ - Սերբիայի նախագահ
 Էքարդ Հյոֆլինգ - Ռիո դե Ժանեյրոյում ֆրանսիացի քահանա
 Վիքիպեդիան՝ ի դեմս Ջիմի Ուելսի
 Փիթեր Գեբրիել - բրիտանացի երաժիշտ և մարդու իրավունքների պաշտպան

2009 թվական 
2009 թվականի դափնեկիրներ

 Ժոզե Մանուել Դուրան Բարրոզու - Եվրոպական հանձնաժողովի նախագահ
 Մարիուս Մյուլլեր-Վեստերնհագեն - գերմանացի երաժիշտ և դերասան
 Հավասարության փոփոխության համար պայքարող իրանցի կին ակտիվիստներ
 Վացլավ Հավել - գրող, Չեխիայի առաջին նախագահ
 Բերբել Բոլյայ - նկարչուհի, ԳԴՀ-ում «Նոր ֆորում» շարժման ակտիվիստ
 Միխայիլ Գորբաչով - Խաղաղության Նոբելյան մրցանակի դափնեկիր, ԽՍՀՄ նախագահ

2010 թվական 
2010 թվականի դափնեկիրներ

 Գեորգիոս Պապանդրեու - Հունաստանի վարչապետ
 Գերմանիայի զինված ուժերը ի դեմս՝ Պաշտպանության նախարար Կարլ-Թեոդոր զու Գուտենբերգի և գեներալ-լեյտենանտ Գյունտեր Գայլերի
 Վոլֆգանգ Շոյբլե և Լոտար դե Մեզյեր - «Գերմանիայի Քրիստոնեա-դեմոկրատական ​​միություն» կուսակցության անդամներ
 Բժիկ Ալբրեխտ և Քրիստինա Հենինգ
 Օլաֆուր Էլիասոն - դանիացի նկարիչ

2011 թվական 
Վ․ Պուտինին մրցանակ շնորհելը մեծ սկանդալի պատճառ դարձավ, ինչի հետևանքով մրցանակաբաշխությունը տեղի չունեցավ։ Մրցանակ չստացած դափնեկիրներ

 Պատրիսիա Էսպինոսա Կանտելյանո - Մեքսիկայի արտաքին գործերի նախարար
 Բետյուլ Դուրմազ - գերմանացի գրող, ուսուցչուհի (ունի թուրքական ծագում)
 Սալյամ Ֆայադ - Պաղեստինի վարչապետ
 Վլադիմիր Պուտին - Ռուսաստանի վարչապետ

Ծանոթագրություններ

Արտաքին հղումներ 
Պաշտոնական էջ 

Մրցանակներ
Մրցանակներ ըստ բնագավառի